
JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE
      Privind, aprobarea Planului de lucrari de interes local pentru repartizarea 

                    orelor de munca prestate de persoanele beneficiare de ajutor social

                    la nivelul Municipiului Focşani, pentru anul 2017

Consiliul Local al Municipiului Focşani, judeţul Vrancea, întrunit în şedinţa ordinară;

 - analizând proiectul de hotărâre iniţiat de Primarul Municipiului Focşani, raportul Direcţiei resurse umane şi coordonare unitati subordonate înregistrat la nr. 86445/ 21.12.2016, prin care se propune aprobarea Planului de lucrari de interes local pentru repartizarea orelor de munca prestate de persoanele beneficiare de ajutor social la nivelul Municipiului Focsani, pentru anul 2017, precum şi avizul favorabil al Comisiei de buget şi administraţie publică;
 
- având in vedere prevederile art.6 din Legea nr.416/2001 privind venitul minim garantat, cu modificarile si completarile ulterioare;

             - în baza art. 36 alin. (1) şi (9) şi în temeiul art. 45 alin. (1) din Legea nr. 215/2001 privind administratia publica locala, republicată, cu modificările şi completările ulterioare;

HOTĂRĂŞTE   
      Art. 1.  Aprobarea Planului de lucrari de interes local pentru repartizarea orelor de munca prestate de persoanele beneficiare de ajutor social la nivelul Municipiului Focsani, pentru anul 2017, dupa cum urmeaza : 
      a) - întretinerea spaţiilor verzi din Municipiul Focsani:

- degajarea terenului de corpuri straine;

- mobilizarea manuala a solului – adincime 30 cm; – adincime 20 cm;

- plivirea buruienilor din peluze;

- curatarea terenului de frunze si crengi, strangerea in gramezi;

- curatarea terenului de iarba si buruieni, strangerea in gramezi.
      b) -salubrizarea spatiilor publice:

- maturat strazi, alei, parcuri ;

- maturat trotuare ;

- încarcat in mijloacele de transport ;
      c) - curatat manual zapada afînata si zapada batătorită si gheata;
     d) - prestarea de lucrări de salubrizare şi întretinerea spaţiilor verzi în incinta cimitirelor din Municipiul Focsani.

Art. 2. Lucrarile prevazute la art. 1 se presteaza la Directia de Dezvoltare Servicii Publice Focsani.
Art. 3.  Prezenta   hotărâre   va    fi  comunicată  de  către  Serviciul    administraţie publică locală, agricultură, cadastru, compartimentelor, birourilor, serviciilor şi Primarului Municipiului Focşani, care va asigura executarea acesteia  prin Serviciul administraţie publică locală, agricultură, cadastru, Direcţia resurse umane şi coordonare unităţi subordonate, Serviciul Public Local de Asistenţă Sociala Focşani şi Direcţia de Dezvoltare Servicii Publice Focşani.
PREŞEDINTE  DE  ŞEDINŢĂ ,

           Radu  Niţu                                                                Contrasemnează,

                                                                               SECRETARUL MUNICIPIULUI
                                                                                             FOCŞANI

                                                                                  Corhană Eduard Marian
Municipiul Focşani, 22 decembrie 2016

